ครัวยกครกปรับปรุงใหม่ย้ายจากที่เดิมอยู่ติดกับ The circle ราชพฤกษ์ ขึ้นมาทางไปถนนบรมราชชนนีอีกหน่อย มีที่นั่งทั้งแบบห้องแอร์ และรับลมด้านนอก

สั่งส้มตำไข่เค็ม ส้มตำเปรี้ยว หวาน เค็ม ครบรส ไม่เผ็ดมาก มะละกอกรุบกรอบ ได้ความมันจากไข่เค็ม อร่อยค่ะจานนี้

ปีกไก่ทอดสมุนไพร ไก่ทอดกรอบนอกนุ่มใน ทอดพร้อมตะไคร้ เสิร์ฟพร้อมถั่วลิสงทอด เค็ม มัน ทานกับซอสพริก

ลาบหมู ราคา 100 บาท ลาบหมูเสิร์ฟพร้อมใบติ้วที่ทานกับแหนมเนือง ลาบใส่ใบมะกรูดเยอะ รู้สึกไม่ค่อยคุ้นเคย เพราะใบมะกรูดหั่นฝอยกลิ่นแรง ถ้าคนชอบก็อาจจะโอเค รสเค็มไปหน่อย เปรี้ยวนิดๆ ไม่เผ็ดมาก

ไข่เจียวหอยนางรม ราคา 100 บาท ไข่เจียวรสเหมือนทานที่บ้าน เค็มๆ หอยนางรมตัวใหญ่ดี 

ร้านนั่งสบาย ลมเย็น อาหารรอไม่นาน ถ้ามาช่วงค่ำคนจะเยอะค่ะ มีดนตรีสดเล่นช่วงหัวค่ำด้วย